Для мяне слова “бацька” увасабляе любоў, сяброўства і павагу. У памяці ён застаўся клапатлівым татам, строгім настаўнікам і добрым дарадцам. Пры гэтым бацька вельмі паважаў людзей — ад самых маленькіх да старых. Быў чалавека цярплівым, ўмеў выслухаць і зразумець іншых. Я не памятаю, каб каго-небудзь ён пакрыўдзіў ці абразіў дрэнным словам. І за гэта строга караў сваіх дзяцей. Разам з тым, гэты вясёлы і аптымістычны чалавек быў ласуном, як малое дзіця. І калі тата мяне з братам вадзіў у цырк, дык маці казала, што ў антракце імпрэзы галоўны цырк адбываецца ў буфеце, дзе бацька купляў кожнаму цукеркі, прысмакі і марожанае…